armvectores/hy_wikipedia_2023 huggingface dataset:
(8430) Ֆլորեյ

(8430) Ֆլորեյ (անգլ.՝ Florey), աստերոիդ աստերոիդների հիմնական գոտում։ Հայտնաբերվել է 1997 թվականի դեկտեմբերի 25-ին Ֆրանկ Զոլտովսկիի կողմից Վումերայում։
Միջին հեռավորությունը Արեգակից կազմում է 2,807048 ա. մ., առավելագույնը մոտենում է 2,5235 ա. մ. հեռավորության վրա և հեռանում 3,0906 ա. մ.։ Արեգակի շուրջ մեկ ամբողջական պտույտ է կատարում 1717,8 երկրային օրվա ընթացքում, իր ուղեծրով շարժվելով միջինում 0,20957 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8430) Ֆլորեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անդրե Օնանա

Անդրե Օնանա (ֆր.՝ André Onana, ապրիլի 2, 1996(1996-04-02), Centre, Կամերուն), կամերունցի պրոֆեսիոնալ ֆուտբոլիստ։ Ներկայումս հանդես է գալիս Այաքսի և Կամերունի ազգային հավաքականի կազմում։ Խաղում է դարպասապահի դիրքում։


== Ակումբային կարիերա ==


=== Այաքս ===
Ֆուտբոլիստի կարիերան Օնանան սկսել է Սամուել Էտո'O-ի ակադեմիայում։ 2010 թվականին միացավ Բարսելոնայի երիտասարդական թիմին։ 2015 թվականի հունվարին կամերունցին 3 տարվա պայմանագիր կնքեց Այաքսի հետ։ Իր առաջին հանդիպումը ակումբի երկրորդ թիմի կազմում նշեց փետրվարի 9-ին՝ Ախիլես '29-ի դեմ խաղում։ Իր դեբյուտը Այաքսի կազմում նշեց 2016 թվականի օգոստոսի 20-ին՝ Վիլեմ II-ի դեմ խաղում։ Առաջին հանդիպումը եվրոպական առաջնություններում անցկացրեց սեպտեմբերի 15-ին՝ Եվրոպայի Լիգայի Պանատինաիկոսի դեմ խաղում։ 2016-17 մրցաշրջանում Օնանան անցկացրեց 46 հանդիպում բոլոր մրցաշարերում՝ բաց թողելով 36 գնդակ և 21 խաղում պահելով իր դարպասը անառիկ, իսկ Այաքսը հասավ Եվրոպայի Լիգայի եզրափակիչ, որտեղ 2-0 հաշվով պարտվեց Մանչեսթեր Յունայթեդին։
2017 թվականի մայիսին Օնանան երկարաձգեց իր պայմանագիրը Այաքսի հետ մինչև 2021 թվականը։


== Միջազգային կարիերա ==
Օնանան ներկայացրել է Կամերունը երիտասարդական հավաքականներում։ Կամերունի ազգային հավաքական առաջին անգամ հրավիրվեց 2015 թվականի հոկտեմբերին՝ Նիգերիայի դեմ խաղի համար, սակայն այս խաղում խաղադաշտ դուրս չեկավ։ Ազգային հավաքականում իր դեբյուտը նշեց 2016 թվականի սեպտեմբերի 6-ին՝ Գաբոնի դեմ ընկերական խաղում։ 2017 թվականին Օնանան Կամերունի կազմում մասնակցեց ՖԻՖԱ Կոնֆեդերացիաների գավաթին, սակայն չանցկացրեց ոչ մի հանդիպում, իսկ Կամերունը դուրս մնաց խմբային փուլից։


== Կարիերայի վիճակագրություն ==


=== Ակումբային վիճակագրություն ===
2018 թվականի օգոստոսի 20-ի դրությամբ


=== Միջազգային վիճակագրություն ===
2018 թվականի օգոստոսի 20-ի դրությամբ


== Նվաճումներ ==


=== Ակումբային ===
ԱյաքսՈՒԵՖԱ Եվրոպայի Լիգա․ երկրորդ տեղ․ 2016-17


== Ծանոթագրություններ ==


== Արտաքին հղումներ ==
Օնանայի պաշտոնական Ֆեյսբուքի էջը
Օնանայի պաշտոնական Տվիտերի էջը
Օնանան transfermarkt-ում
Օնանան soccerbase.com-ում
Օնանան WhoScored.com կայքում
Օնանան Այաքսի պաշտոնական կայքում
Օնանան ՈՒԵՖԱ-ի պաշտոնական կայքում
Օնանան ՖԻՖԱ-ի պաշտոնական կայքում Archived 2018-01-15 at the Wayback Machine.
Բրուշ Խորա

Բրուշ Խորա, լեռնանցք Հայկական լեռնաշխարհում, Կոտուր-Զագրոշ լեռնահամակարգում, Մակու-Դիլման ճանապարհի վրա։ Դիլման քաղաքից 27 կմ հյուսի-արևմուտք։


== Ծանոթագրություններ ==
Էլեկտրաօպտիկա

Էլեկտրաօպտիկա, ֆիզիկայի բաժին, ուսումնասիրում է էլեկտրական դաշտի ազդեցությունը նյութի օպտիկական հատկությունների վրա։
Էլեկտրաօպտիկայի հիմնական երևույթներն են. 

Շտարկի երևույթը՝ ուժեղ էլեկտրական դաշտում գտնվող նյութի առաքած սպեկտրային գծերի տրոհումը,
Քերի երևույթը լուսային ճառագայթի երկբեկումը ճառագայթի ուղղությանն ուղղահայաց էլեկտրական դաշտում տեղադրված նյութում,
Էլեկտրաօպտիկական երևույթները կոլոիդներում՝ օպտիկական անիզոտրոպության առաջացումը էլեկտրական դաշտում գտնվող կոլոիդ լուծույթներում։ Օպտիկական անիզոտրոպության բնույթը պայմանավորված է ճառագայթների երկբեկման, դիքրոիզմի, լույսի անիզոտրոպ ցրման (անիզոտրոպության ամենացայտուն դրսևորումը) երևույթներով։


== Գրականություն ==
Волькенштейн, M. B., Молекулярная оптика. — М.‒Л., 1951.
Поль Р. В., Оптика и атомная физика, пер. с нем., M., 1966.
Խարամա Մեծ

Խարամա Մեծ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ֆրոլովո (գյուղ, Խիսլավիչսկի շրջան)

Անվան այլ կիրառումների համար տե՛ս՝ ՖրոլովոՖրոլովո (ռուս.՝ Фролово), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 104 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրիգորի Միրոշնիչենկոյի հուշարձան (Ազով)

Գրիգորի Միրոշնիչենկոյի հուշարձան (ռուս.՝ Памятник Григорию Мирошниченко), գրող Գրիգորի Իլյիչ Միրոշնիչենկոյի հուշարձանը Ռուսաստանի Դաշնության Ռոստովի մարզի Ազով քաղաքում։


== Պատմություն ==
Ազով քաղաքի պատվավոր քաղաքացի, գրող Գրիգորի Իլյիչ Միրոշնիչենկոն ծնվել է 1904 թվականի հունվարի 9-ին Ռոստովի մարզի Միլլերովսկի շրջանի Ստեպանո-Եֆրեմովսկայա գյուղում, երկաթուղային բանվորի ընտանիքում։ 10 տարեկանում գումար է վաստակել` մաքրելով Պյատիգորսկի երկաթուղային կայարանը։ Քաղաքացիական պատերազմի տարիներին, տասնվեց տարեկանում, եղել է հեծելազորային գնդի հրամանատար, մասնակցել է սպիտակ շարժման զորքերի դեմ մարտերին։
Կարմիր բանակի հետ պատերազմն անցել է Կուբանից մինչև Իրանի սահմանները։ Իր կյանքը նա նկարագրել է ինքնակենսագրական «Յունարմիա» գրքում։
Քաղաքացիական պատերազմից հետո Գրիգորի Միրոշնիչենկոն աշխատել է փականագործ Նևիննոմիսկ կայարանի դեպոյում։ 1922 թվականին ընդունվել է կոմերիտմիություն, հետո` կոմունիստական կուսակցություն։ Դեպոյում ստեղծել է կոմերիտական բջիջ։ Պայքարել է բանդիտության դեմ` անդամակցելով հատուկ նշանակության միավորումներին։ Ծանոթ է եղել գրող Ալեքսեյ Մաքսիմովիչ Գորկու հետ։ Դա էլ կանխորոշել է Գրիգոր Միրոշնիչենկոյի ճակատագիրը։
1930-ական թվականներին նա մեկնել է Լենինգրադ և ընդունվել սովորելու Կոմբուհ։ 1935 թվականին ավարտել է ուսումը, զբաղվել է գրական ստեղծագործությամբ։ Հրատարակվել են նրա հետևյալ գրքերը. «Հրացաններ», «Զառիթափ ափեր» և «Յունարմիա»։ Գրել է վիպակներ. «Նավաստի Նազուկինը», «Հանուն հեղափոխության» և «Տանկիստ Դուդկոն»։
Հայրենական մեծ պատերազմի տարիներին կռվել է ռազմաճակատներում։ Եղել է Բալթյան նավատորմի ռազմական խորհրդին կից գրողների օպերատիվ խմբի պետի տեղակալ, «Կրասնոզնամյոննի Բալտիյսկի ֆլոտ» թերթի գրական բաժնի պետ։ Լենինգրադում գրել է բալթիացի ծովայինների մասին «Գվարդիայի գնդապետ Պրեոբրաժենսկին» գիրքը։ 1949 թվականին լույս է տեսել նրա «Ազով» եռերգության առաջին գիրքը։ 1960 թվականին լույս է տեսել երկրորդ գիրքը՝ «Ազովի պաշարումը»։ 1985 թվականին գրողի մահվան պատճառով եռերգությունը մնացել է անավարտ։
Գրիգորի Միրոշնիչենկոյի հուշարձանը տեղադրվել է Ազովի բերդապատնեշի հետնամասում՝ նրա գերեզմանի վրա։ Գրիգորի Միրոշնիչենկոն գրել է կտակ, համաձայն որի՝ նա ցանկացել է, որ իր աճյունը թաղվի Ազովում։ Նրա այդ ցանկությունը կատարվել է քաղաքի վարչակազմի կողմից։ Նրա գերեզմանին կառուցված հուշարձանը կամարով աղյուսե դարպաս է։ Հուշարձանի երկու կողմերում տեղադրված են XVIII դարի թնդանոթների նմանակներ։


== Աղբյուրներ ==
Գրիգորի Իլյիչ Միրոշնիչենկո
Գ. Ի. Միրոշնիչենկոյի հուշարձանն Ազովում Archived 2017-09-08 at the Wayback Machine.
Յաանի

Յաանի (էստ․՝ Jaani), գյուղ Էստոնիայի Սաարեմաա նահանգի Օռիսաառե շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռաֆայել Ալեքսանդրյան

Ռաֆայել Արամի Ալեքսանդրյան (մարտի 29, 1923(1923-03-29), Ալեքսանդրապոլ, Հայկական ԽՍՀ, ԱԽՖՍՀ, ԽՍՀՄ - մարտի 22, 1988(1988-03-22), Երևան, Հայկական ԽՍՀ, ԽՍՀՄ), հայ մաթեմատիկոս, ֆիզիկամաթեմատիկական գիտությունների դոկտոր (1962), պրոֆեսոր (1964)։ ՀՀ Գիտությունների Ազգային Ակադեմիայի ակադեմիկոս (1986, թղթակից անդամ՝ 1965)։ ՀԽՍՀ գիտության վաստակավոր գործիչ (1974)։


== Կենսագրություն ==
Ծնվել է Գյումրիում։ 1941-1945 թվականներին սովորել է Երևանի պետական համալսարանի  ֆիզիկայի և մաթեմատիկայի ֆակուլտետում։ 1948 թվականին Ս. Լ. Սոբոլևի ղեկավարությամբ Մոսկվայի պետական համալսարանում պաշտպանել է թեկնածուական թեզը։ 1949-1960 թվականներին աշխատել է Երևանի պետական համալսարանում։ 1954-1959 թվականներին ԵՊՀ մաթեմատիկայի ֆակուլտետի դիֆերենցիալ հավասարումների ամբիոնի վարիչ, 1978-1988 թվականներին՝ նույն ֆակուլտետի դեկան։
Հիմնական հետազոտությունների բնագավառներն են՝

Ֆունկցիոնալ անալիզ
Սոբոլևի դասի մասնական ածանցյալներով հավասարումներ
մաթեմատիկական ֆիզիկայի հավասարումներ, ընդհանուր տոպոլոգիա


== Պարգևներ, մրցանակներ ==
ՀԽՍՀ գիտության վաստակավոր գործիչ, 1974
ԽՍՀՄ պետական մրցանակի դափնեկիր, 1986
«Պատվո նշան» շքանշան
Հայրենական պատերազմի II աստիճանի շքանշան


== Երկեր ==
Ալեքսանդրյան Ռ. Ա., Ընդհանուր տոպոլոգիա, Երևան, 1979։


== Հղումներ ==
Ռաֆայել Ալեքսանդրյանը մաթեմատիկական տոհմածառ նախագծում
Ռաֆայել Ալեքսանդրյանի անձնական էջը ՀՀ գիտությունների ազգային ակադեմիայի կայքում


== Ծանոթագրություններ ==
Կլիմովսկի շրջան

Կլիմովսկի շրջան (ռուս.՝ Климовский район), մունիցիպալ շրջան Ռուսաստանի Դաշնության Բրյանսկի մարզում։
Ստեղծվել է 1929 թվականին։ Վարչական կենտրոնը՝ Կլիմովո։


== Աշխարհագրություն ==
Շրջանի տարածքի մակերեսը կազմում է 1530 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 31013 մարդ։ Բնակչության խտությունը կազմում էր 20,27 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Օրսե (Գրանադա)

Օրսե (իսպ.՝ Orce) մունիցիպալիտետ Իսպանիայում, գտնվում է Գրանադա շրջանում՝ Անդալուզիա ինքնավար մարզի կազմում։ Մունիցիպալիտետը գտնվում է ար շրջանում։ Բնակչությունը՝ 1321 մարդ (ըստ 2010 թվականի)։ Տարածքը՝ 324 կմ²։ Քաղաքը պրովինցիայի վարչական կենտրոնից հեռու է 150 կմ։


== Քույր քաղաքներ ==
 Ֆրանսիա


== Արտաքին հղումներ ==
Página web del Excmo. Ayuntamiento de Orce
Microweb turística de Orce realizada por el Patronato de Turismo de Granada Archived 2010-04-02 at the Wayback Machine.
Goodbye Yellow Brick Road

''Goodbye Yellow Brick Road''  (անգլ.՝  Հաջողություն դեղին աղյուսներից ճանապարհ), բրիտանացի հեղինակ-կատարող Էլթոն Ջոնի յոթերորդ ստուդիական ալբոմը, որը թողարկվել է 1973 թվականին։


== Ալբոմի մասին ==
Goodbye Yellow Brick Road-ը ձայնագրվել է 1973 թվականի մայիսին ՝ ֆրանսիական դղյակի ստուդիայում, տեղադրված Էրուվիլ քաղաքապետարանում, և թողարկված նույն տարվա հոկտեմբերին ԱՄՆ-ում և Կանադայում MCA Records լեյբլում, իսկ այլ երկրներում՝ DJM Records ընկերության կողմից։ Ձայնասկավառակի վրա առկա է "Candle in the Wind" երգը, որը գրվել է Մերիլին Մոնրոյի հիշատակին, ինչպես նաև երեք հաջողակ սինգլ․ «Bennie and the Jets», «Goodbye Yellow Brick Road» և «Saturday Night’s Alright for Fighting» ։ Սա երաժշտի ձայնագրության մեջ առաջին կրկնակի ալբոմն է։
Goodbye Yellow Brick Road  երգչի կարիերայում առավել հաջող առեւտրային առումով ալբոմն է ։ Այն առաջին տեղն Է զբաղեցրել ԱՄՆ-ի եւ Մեծ Բրիտանիայի չարթերում և ստացել է պլատինե սկավառակի հավաստագիր ֆոնոգրամաների արտադրողների բրիտանական միությունից և պլատինե յոթ անգամ ՝ ձայնագրման ընկերությունների ամերիկյան միությունից։ Դրա համաշխարհային տպաքանակը կազմում է ավելի քան 30 միլիոն օրինակ։
Սկզբնապես ալբոմն ստացել է քննադատների տարբեր արձագանքներ, որոնք այն համարել են անհարկի ձգձգված եւ ոչ միատարր, թեև պարունակում են մի քանի լավ ստեղծագործություններ, սակայն ավելի ուշ այն դիտվել է որպես Էլթոն Ջոնի լավագույն և ամենահանրաճանաչ ալբոմը։ Rolling Stone ամսագրում այն զբաղեցրել է 91-րդ տեղը "բոլոր ժամանակների 500 մեծագույն ալբոմների" ցուցակում։ Նա նաև 59-րդ տեղն Է զբաղեցրել բրիտանական Channel 4 հեռուստաալիքի 100 Greatest Albums․ լավագույն ալբոմների շարքում։


== Ստեղծագործությունների ցանկ ==


== Ձայնագրման մասնակիցներ ==
• Էլթոն Ջոն - վոկալ, դաշնամուր, էլեկտրային դաշնամուր, երգեհոն, մելլոտրոն, ստեղնաշարային գործիքներ
• Պրինց Ռինո - վոկալ
• Դեյվի Ջոնստոուն -  ակուստիկ և Էլեկտրական կիթառներ, բանջո, սինթեզատոր, բեք վոկալ
• Լերոյ Գոմես - Սաքսաֆոն
• Դէվիդ Խենչել - ARP-սինթեզատոր, ստեղնաշարային գործիքներ
• Դի Մյուրեյ - բաս կիթառ, բեք վոկալ
• Նայդժել Օլսսոն - հարվածային գործիքներ, կոնգ, տամբուրին, բեք վոկալ
• Ռեյ Քուպեր - տամբուրին, պերկուսիա
• Քիքի Դի - բեք վոկալ, թրեք 12
• Դէվիդ Կաց - ջութակ, նվագախմբավորում
• Դել Նյուման - գործիքավորում
• Գաս Դադժեոն - պրոդյուսեր, գրքույկի տեքստի հեղինակ


== Ծանոթագրություններ ==
Վաղինակ Մարգունի

Վաղինակ Խաչատուրի Մարգունի (Գրիգորյան), (դեկտեմբերի 18 (31), 1908, Աշտարակ, Էջմիածնի գավառ, Երևանի նահանգ, Կովկասի փոխարքայություն, Ռուսական կայսրություն - նոյեմբերի 14, 1987(1987-11-14), Երևան, Հայկական ԽՍՀ, ԽՍՀՄ, թաղված է Աշտարակում), հայ խորհրդային դերասան։ ՀԽՍՀ ժողովրդական արտիստ (1965)։ ԽՄԿԿ անդամ 1940 թվականից։
1928-1930 թվականներին խաղացել է Ամո Խարազյանի շրջիկ թատրոնում։ 1930 թվականից մինչև կյանքի վերջն աշխատել է Սունդուկյանի անվան թատրոնում։ Բնութագրական դերերի կատարող էր։ Նրա մարմնավորած կերպարները գունեղ և արտահայտիչ են։


== Լավագույն դերերը թատրոնում ==
Տանուտեր Սիմոն («Հացի խնդիր», ըստ Պերճ Պռոշյանի)
Ճարտարապետ (Դերենիկ Դեմիրճյանի «Երկիր հայրենի»)
Երկաթ, Աբիսողոմ աղա (Հակոբ Պարոնյանի «Պաղտասար աղբար», «Մեծապատիվ մուրացկաններ»)
Գասպար (Ժորա Հարությունյանի «Խաչմերուկ»)
Կարանդիշև (Ալեքսանդր Օստրովսկու «Անօժիտը»)
Զուլիո (Լոպե դե Վեգայի «Այլոց համար հիմար, իրեն համար խելոք»)Քսանհինգ տարուց ավելի խաղացել է Փողհարի (Մաքսիմ Գորկու «Եգոր Բուլըչովը և ուրիշները») և Բաղդասար ամու (Վրթանես Փափազյան «Ժայռը») դերերը։


== Ֆիլմագրություն ==
«Դավիթ Բեկ», 1943 թվական
«Անահիտ», 1947 թվական
«Ոսկե ցլիկը», 1955 թվական
«Նվագախմբի տղաները», 1960 թվական
«Հյուսիսային ծիածան», 1960 թվական
«Լալվարի որսկանը», 1966 թվական
«Աղքատի պատիվը», 1969 թվական
«Քաոս», 1973 թվական
«Հույսի աստղ», 1978 թվական
«Խոշոր շահում», 1981 թվական


== Շքանշաններ ==
Պարգևատրվել է «Պատվո նշան» շքանշանով։


== Գրականություն ==
Գևորգ Աբաջյան, Վաղինակ Մարգունի (ստեղծագործական դիմանկար), Ե., ՀԹԸ, 1987, 122 էջ։


== Արտաքին հղումներ ==
Վաղինակ Մարգունի
Եղնիկներ պարտիզանական ջոկատ

Անվան այլ կիրառումների համար տե՛ս՝ Եղնիկ (այլ կիրառումներ)Եղնիկներ պարտիզանական ջոկատ, կազմավորվել է 1992 թվականի հունիսի 25-ին՝ Շահումյանի անկումից հետո, Հաթերք գյուղում՝ շրջանի գյուղերի ինքնապաշտպանական ջոկատների հիմքի վրա։ Ունեցել է շտաբ, դրոշ և զինանշան, որը Գյուլիստանի մելիքների զինանշանն էր։ 1993 թվականի մարտից «Եղնիկների» հիմքի վրա ստեղծվել է Շահեն Մեղրյանի անվան հատուկ ջոկատը։
1992-1994 թվականներին ջոկատը տեղաբաշխվել է Արցախի Հանրապետության անտառներում և պարբերաբար հարվածներ հասցրել հակառակորդին Շահումյանի (Վերինշեն, Գյուլիստան, Շահումյան, Խարխափուտ) և Մարտակերտի (Դաստագիր, Մատաղիս, Տոնաշեն, Մաղավուզ, Ականաբերդ, Հաթերք) շրջանների տարածքում, մասնակցել Սարսանգի հիդրոհանգույցի ազատագրական մարտերին։ 1992 թվականի ամռանն իր գործողություններով կանխել է ադրբեջանական Գերանբոյի գնդի առաջխաղացումը Մարտակերտի շրջան։ Մարտերի ընթացքում հակառակորդին պատճառվել է ռազմական տեխնիկայի և կենդանի ուժի մեծ կորուստներ։
Հրամանատար՝ Շահեն Մեղրյան, շտաբի պետ՝ Սերգեյ Չալյան, Շ. Մեղրյանի զոհվելուց հետո (1993) մարտական գործողությունները ղեկավարել են Հ. Խդրյանը, Շահեն Հովասափյանը, Ա. Կուրեպինը և Պ. Մեղրյանը։ Ջոկատից զոհվել է 27 ազատամարտիկ։
Start a Fire

«Start a Fire» (հայերեն՝ Վառիր կրակը), ադրբեջանցի երգչուհի Դիլարա Կազիմովայի երգն է, որով ներկայացրել է Ադրբեջանը Եվրատեսիլ 2014 երգի մրցույթին Կոպենհագենում, Դանիա։ Երգի խոսքերի և երաժշտության հեղինակներն են՝ Ստեֆան Յորնը, Յոհան Կրոնլունդը և Ալեսանդրա Գոնտհարդտը, ովքեր շվեդ երգահաններ են։ Ըստ հայկական լրատվական կայքերի տեղեկատվության՝ երգի երաժշտության մեջ օգտագործվել է հայկական դուդուկ, որը նաև ցուցադրվում է տեսահոլովակում։ Սակայն ըստ ru.hellomagazine.com կայքի տեղեկատվության՝ երգի երաժշտության մեջ օգտագործվում է երաժշտական գործիք բալաբանը, որը համարվում է ժողովրդական երաժշտական գործիք՝ ադրբեջանցիների, ուզբեկների և Հյուսիսային Կովկասի որոշ ժողովուրդների մոտ։


== Ծանոթագրություններ ==


== Արտաքին հղումներ ==
Երգի տեսահոլովակը Յութուբում
Իլիչևկա (գյուղ, Կոնդինսկի շրջան)

Իլիչևկա (ռուս.՝ Ильичевка), գյուղ Ռուսաստանի, Խանտի-Մանսիական ինքնավար օկրուգի Կոնդինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քարդաշյան ինդեքս

Քարդաշյան ինդեքսը (Ք–ինդեքս) (անգլ.՝ Kardashian Index (K-Index)) սոցիալական մեդիայում գիտնականի հանդեպ հետաքրքրության և նրա գիտական հրապարակումների վիճակագրության միջև անհամապատասխանության ցուցիչ է։ 
2014 թ. առաջարկված այս ցուցիչը համեմատում է գիտնականի հետևորդների թիվը Twitter–ում նրա հրապարակած հոդվածներից մեջբերումների քանակի հետ։
Թվիթթերում հետևորդների թվի (F) և մեջբերումների քանակի (C) հարաբերակցությունը սահմանվում է հետևյալ կերպ՝ 

  
    
      
        F
        =
        43.3
        
          C
          
            0.32
          
        
      
    
    {\displaystyle F=43.3C^{0.32}}
  ։
Քարդաշյան ինդեքսը հաշվարկվում է այսպես՝

  
    
      
        K
        −
        i
        n
        d
        e
        x
        =
        
          
            
              F
              (
              a
              )
            
            
              F
              (
              c
              )
            
          
        
        ,
      
    
    {\displaystyle K-index={\frac {F(a)}{F(c)}},}
  
որտեղ 
  
    
      
        F
        (
        a
        )
      
    
    {\displaystyle F(a)}
   գիտնականի հետևորդների քանակն է Թվիթթերում, իսկ 
  
    
      
        F
        (
        c
        )
      
    
    {\displaystyle F(c)}
   հետևորդների այն քանակը, որ նա պետք է ունենար՝ ելնելով իր գիտական հրապարակումների մեջբերումների քանակից։


== Մեկնաբանություն ==
Բարձր Ք–ինդեքսը չափազանցված պոպուլյարության նշան է, իսկ ցածրը նշանակում է, որ գիտականը թերագնահատված է։ Ք–ինդեքսի հեղինակը համարում է, որ այն գիտնականները, որոնց Ք–ինդեքս–ը 5–ից բարձր է, «Գիտության Քարդաշյան» են (անգլ.՝ Science Kardashian)։


== Քննադատություն ==
Քարդաշյան ինդեքսում ենթադրվում է, որ գիտական նշանակալիությունը կարելի է չափել գիտական հրապարակումների մեջբերումների քանակով, այնինչ այդ դրույթը բազմաթիվ քննադատներ ունի։


== Ծանոթագրություններ ==


== Հղումներ ==
Kardashian Index Calculator
Francisco Mikael Angelo (2014-07-31)։ «The Kardashian Index: A scientific measure of unwarranted fame»։ GMA Network։ Արխիվացված է օրիգինալից 2014-10-11-ին։ Վերցված է 2014-10-10 
Staff writer (2014-08-05)։ «Scientist proposes Kardashian Index»։ Yahoo! News։ Press Association։ Արխիվացված է օրիգինալից 2014-10-11-ին։ Վերցված է 2014-10-10 
Larki Shadan (2014-08-05)։ «The 'Kardashian index' measures researchers' social clout»։ The Daily Dot։ Արխիվացված է օրիգինալից 2014-10-11-ին։ Վերցված է 2014-10-10 
Woolston Chris (2014-08-14)։ «Clash over the Kardashians of science»։ Nature (Macmillan Publishers) 512 (17): 517։ doi:10.1038/512117e։ Արխիվացված է օրիգինալից 2014-10-11-ին։ Վերցված է 2014-10-10 
Parr Chris (2014-08-14)։ «Kardashian Index: the academics famous just for being famous»։ Times Higher Education։ Արխիվացված է օրիգինալից 2014-10-11-ին։ Վերցված է 2014-10-10 
Steinbauer Von Anna (2014-09-22)։ «"Kardashian"-Index in der Wissenschaft»։ Süddeutsche Zeitung։ Արխիվացված է օրիգինալից 2014-10-11-ին։ Վերցված է 2014-10-10
Մուլատներ

Մուլատներ (իսպ․ եզակի թիվը՝ mulato< արաբ, մուվալլադ՝ ոչ զտարյուն արաբ), սևամորթ և եվրոպեոիդ ռասսայի ներկայացուցիչների խառնամուսնությունից առաջացած խառնածիններ։ Կազմում են Լատինական Ամերիկայի շատ երկրների, ինչպես և Աֆրիկայի որոշ երկրների բնակչության զգալի մասը։
Ձյունանուշիկ (մուլտֆիլմ, 2006)

Ձյունանուշիկը (ռուս.՝ Снегурочка), 2006 թվականին ըստ Ալեքսանդր Օստրովսկու համանուն պիեսի նկարահանված ռուսական տիկնիկային մուլտֆիլմ։ Ռեժիսոր Մարիա Մուատը մուլտֆիլմը ստեղծել է «Անիմոս» ստուդիայում, «Ռուսական դասական երկերը` երեխաներին» ծրագրի շրջանակներում։


== Սյուժե ==
2006 թվականին նկարահանված մուլտֆիլմը Օստրովսկու դասական պիեսի առավելագույն կրճատված տարբերակն է։ Քննադատ Եկատերինա Զուևան գրում է.


== Հեղինակներ ==
Սցենարի հեղինակ` Վլադիմիր Գոլովանով
Ռեժիսոր` Մարիա Մուատ
Բեմադրող նկարիչ` Մարինա Կուրչևսկայա
Օպերատոր` Ալեքսանդր Բետև
Կոմպոզիտորներ` Իգոր Նազարուկ, Լեոնիդ Պովլյոնոկ
Հնչյունային ռեժիսոր` Վիկտոր Բրուս
Անիմատորներ` Ալլա Սոլովյովա, Միլանա Ֆեդոսեևա, Դմիտրի Նովոսյոլով
Տիկնիկները և դեկորացիան պատրաստել են Գեննադի Բոգաչյովը, Վլադիմիր Շաֆրանյուկը, Անատոլի Գնեդինսկին, Իգոր Խիլովը, Նիկոլայ Զակլյակովը, Ելենա Պոկրովսկայան, Նինա Վինոգրադովան, Օլգա Ուսաչյովան, Վլադիմիր Մասլովը, Վիկտոր Պիունովը, Միխայիլ Կոլտունովը, Գալինա Կրուգլովան
Համակարգչային վերամշակում` Վլադիմիր Բերեզովոյ, Միխայիլ Տումելյա
Մոնտաժողներ` Ալեքսանդր Իպպոլիտով, Լյուդմիլա Կոպտևա
Պրոդյուսեր` Թենգիզ Սեմյոնով
Դերերը հնչյունավորել են`
Գալինա Տյունինա` Գարուն
Մաքսիմ Լիտովչենկո` Սառնամանիք
Պոլինա Օգուրեևա` Ձյունանուշիկ, նրանց դուստրը
Կարեն Բադալով` բերենդեյների արքան
Սերգեյ Պուսկեպալիս` հովիվ Լել
Պոլինա Կուտեպովա` Կուպավա
Կիրիլ Պիրոգով` Միզգիր
Յուրի Ստեփանով` Բոբիլ, Լեշի
Մադլեն Ջաբրաիլովա` Բոբիլիխա, նրա կինը
Տագիր Ռախիմով` բոյարին Բերմյատա
Հեղինակները ներկայացված են ըստ մուլտֆիլմի լուսագրերի


== Մրցանակներ ==
Նիկա (2007) - Լավագույն անիմացիոն ֆիլմ
Անիմացիոն ֆիլմերի XII ռուսական բաց փառատոն (Սուզդալ, 2007) - Ժյուրիի «Լավագույն մուլտիպլիկատ» մրցանակ
Վավերագրական, կարճամետրաժ խաղարկային և անիմացիոն ֆիլմերի XVII միջազգային կինոփառատոն (Սանկտ-Պետերբուրգ, 2007) - դիպլոմ
Ռուսական ֆիլմերի «Պատուհան դեպի Եվրոպա» XV փառատոն (Վիբորգ, 2007) - Դիպլոմ` «Տոնի նախազգացման համար», պարգևատրվել է «Ձյունանուշիկ» ֆիլմի բեմադրող նկարիչ Մարինա Կուրչևսկայան (ռեժիսոր Մարիա Մուատ)։


== Ծանոթագրություններ ==


== Արտաքին հղումներ ==
Снегурочка (2006) մուլտֆիլմը «Անիմատոր.ռու» կայքում
«Ձյունանուշիկը» «Հայրենական կինոյի հանրագիտարան» կայքում
«Ձյունանուշիկը» — animos.ru
Ռոզենբորգ

Ռոզենբորգ (Rosenborg), Դանիայի թագավորների նախկին նստավայրը, կառուցված 1606-1624 թթ. Կոպենհագենի ծայրամասում Քրիստիան IV թագավորի հրամանով։
Ֆլամանդացի Հանս Ստենվինկել Կրտսերը շենքի նախագիծը կազմել է վերածննդի ոճով։ Ամենից գեղեցիկ զարդարված էր հանսիսությունների սրահը, որտեղ անցկացվում էին հանդիսավոր արարողություններ և թագավորական հանդիսություններ։ Ամրոցի շուրջը տարածվում էր Royal Garden շքեղ պարտեզը, որն ընդունում էր տարեկան 2,5 միլիոն զբոսաշրջիկ։ Սա Դանիայի մայրաքաղաքի ամենահայտնի զբոսայգին է։
1710 թվականին Դանիայի թագավոր Ֆրեդերիկ IV-ը, որը սկսեց մի քանի պալատներ կառուցել ավելի թեթեւ բարոկկո ոճով, իր ընտանիքի հետ լքեց Ռոզենբորգ ամրոցը ։
Դրանից հետո դանիացի թագավորները ամրոց վերադարձան միայն երկու անգամ` Քրիստեսբորգի վերանորոգման ժամանակ և 1801 թվականին, Կոպենհագենի ճակատամարտի ժամանակ։
1838 թվականից ի վեր Ռոզենբորգ այգին (Rosenborg Castle) բաց է հանրության համար։ Այստեղ ներկայացված են դանիական թագավորների գեղարվեստական և պատմական հավաքածուները, ինչպես նաև Դանիայի թագավորական ռեգալիան (շքանշան, տարբերանշան)։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Սպիտակաջուր (գետ, Տավուշի մարզ)

Անվան այլ կիրառումների համար տե՛ս՝ Սպիտակջուր (այլ կիրառումներ)Սպիտակաջուր, գետակ Հայաստանի Տավուշի մարզում։ Սկիզբ է առնում Իջևանի լեռների հարավային լանջերից և Հաղարծին գյուղից 0,5 կմ արևմուտք միախառնվում մայր գետին։ Հանդիսանում է Աղստևի ձախ օժանդակը։ Ունի 7 կմ երկարություն։


== Ծանոթագրություններ ==
Անջեյ Դրավիչ

Անջեյ Դրավիչ (լեհ.՝  Andrzej Drawicz, մայիսի 20, 1932(1932-05-20)[…], Վարշավա, Լեհաստանի Երկրորդ Հանրապետություն - մայիսի 15, 1997(1997-05-15), Վարշավա, Լեհաստան), լեհ գրական քննադատ, էսսեիստ, ռուս գրականության գիտակ և թարգմանիչ։


== Կենասագրություն ==
Ավարտել է Վարշավայի համալսարանի լեհագիտության բաժինը։ Առաջին անգամ տպագրվել է որպես գրական քննադատ 1951 թվականին։ 1954-64 թվականներին աշխատակցել է Ուսանողական սատիրիկների թատրոնում։ 1977-1978 թվականներին ռուս գրականություն է դասավանդել Քյոլնում, 1981 թվականից Կրակովի Յագելոնյան համալսարանում։
Բազմիցս եղել է Ռուսաստանում. ծանոթ է եղել Աննա Ախմատովային, Նադեժդա Մանդելշտամին, Ելենա Բուլգակովային, Յուրի Տրիֆոնովին, Անդրեյ Սինյավսկիին, Վլադիմիր Մաքսիմովին, ընկերություն է արել Վենեդիկտ Երոֆեևի, Նատալյա Գորբանևսակայայի, Իոսիֆ Բրոդսկու հետ։ Թարգմանել է Միխայիլ Բուլգակովին («Վարպետը և Մարգարիտան»), Անդրեյ Պլատոնովին, Նադեժդա Մանդելշտամին, Վասիլ Բիկովին, Բուլատ Օկուջավային, Գեորգի Վլադիմովին, Վենեդիկտ Երոֆեևին («Մոսկվա-Պետուշկի»), Իոսիֆ Բրոդսկուն։


== Անջեյ Դրավիչը հայերեն ==
Աշտարակցի Գևորգը, թաքնված հարստություններ որոնողը։ «Գրական թերթ», 1965, № 2: (Գևորգ Էմինի մասին)։


== Ծանոթագրություններ ==
Ձորավանքի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Ձորավանք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Քրեյգ Ռոբինսոն

Քրեյգ Ֆիլիպ Ռոբինսոն (անգլ.՝ Craig Phillip Robinson, հոկտեմբերի 25, 1971(1971-10-25), Չիկագո), ամերիկացի հեռուստատեսության և կինոյի դերասան, սթենդափ կատակերգու և երգիչ։ Հանդիսատեսին առավել հայտնի է «Օֆիս» սիթքոմում Դերիլ Ֆիլբինին մարմնավորելու համար, ինչպես նաև «Անանասային էքսպրես» (2008), «Միսս Մարտ» (2009), «Հավերժ Շրեկ» (2010), «Տաք լոգարան ժամանակի մեքենա» (2010), «Սա վերջն է» (2013) և մի շարք այլ գեղարվեստական կինոնկարներում հանդես գալու համար։


== Արտաքին հղումներ ==
Էջը IMDb կայքում(անգլ.)
Էջը TV.com կայքում Archived 2010-06-04 at the Wayback Machine.(անգլ.)
Մոլդովայի բուսաբանական այգի

Մոլդովայի Հանրապետության գիտությունների ազգային ակադեմիայի բուսաբանական այգի կամ Մոլդովայի բուսաբանական այգի (ռումիներեն՝ Grădina Botanică din Chișinău), բուսաբանական այգի, որը գտնվում է Մոլդովայի մայրաքաղաք Քիշնևում։


== Պատմություն ==
Մոլդովայի Հանրապետության գիտությունների ազգային ակադեմիայի բուսաբանական այգին հիմնադրվել է 1950 թվականի հոկտեմբերին։ Այն գտնվում է Մոլդովայի մայրաքաղաք Քիշնևի Բոյուկանի թաղամասում՝ Խորհրդային Միության գիտությունների ակադեմիայի հավաքածուի հիման վրա։
Բուսաբանական այգին գտնվում է Դուրլեշտւ շրջանում և զբաղեցնում է 76 հեկտար տարածք։ 1950-1964 թվականներին այգու առաջին հիմնադիր-տնօրենը եղել է Տ. Ս. Գեյդեմանը, 1964 թվականին նրան փոխարինել է ռեժիսոր Ա. Ա. Չեբոտարը։
Երկու տարի անց՝ 1952 թվականին, բուսաբանական այգին ստացել է Մոլդովական ԽՍՀ-ի գիտահետազոտական ինստիտուտի կարգավիճակ։ Այդ տարիներին այգու տարածքը կազմում էր մոտ 104 հեկտար։ Մոլդովայի բուսաբանական այգում ցուցադրված են շուրջ 10 հազար տեսակի բույսեր։


== Վիճարկումներ ==
2001 թվականին բուսաբանական այգու տարածքի մեծ մասը վարձակալվել է մասնավոր ընկերությունների կողմից։ Այստեղ կառուցվեցին մի շարք ռեստորաններ, խաղահրապարակներ, պաղպաղակ վաճառելու կետեր։
Ամեն շաբաթ Մոլդովայի բուսաբանական այգում տեղի են ունենում մինչև 40 հարսանիքներ և նշանդրեքներ։ Այգու տարածքում առևտրաարդյունաբերական գործունեությունն առաջացրեց մոլդովացի բնապահմանների զայրույթին։ 2005 թվականին բուսաբանական այգին ստացել է 700 հազար լեյ Մոլդովայի ֆինանսների նախարարությունից, որով կարողացավ այգին ապահովել ջեռուցման կայուն համակարգով։


== Ծանոթագրություններ ==
Ներքին գրեյզեր

Ներքին գրեյզեր, վեց տեսակի ուղեծրերից մեկն է, որով շարժվում են աստերոիդները և տիեզերական սարքերը Արեգակի շուրջ Արեգակնային համակարգի մոլորակների նկատմամբ։ Նկարում այն պատկերված է մեջտեղում վերևից։ Արեգակը նշված է նարնջագույն կետով, հաստ դեղին շրջանագիծը ներքին մոլորակի ուղեծիրն է, հաստությունը ցույց է տալիս ուղեծրի պերիհելիի և ապոհելիի տարբերությունը։ Աստերոիդը մտնում է Արեգակնային համակարգի ներսից մոլորակի ուղեծիր առանց նրան հատելու։


== Տես նաև ==
Ներքին ուղեծիր
Արտաքին ուղեծիր
Արտաքին գրեյզեր
Համաուղեծիր ուղեծիր
Հատող ուղեծիր
Ալտին (գետ, թափվում է Բերինգի ծով)

Ալտին (ռուս.՝ Алтын), գետ Կամչատկա թերակղզում Ռուսաստանում։ Գետի երկարությունը 61 կմ է, ավազանի տարածքը 606 կմ2։ Հոսում է Ուստ-Կամչատսկի շրջանում և Կամչատսկի երկրամասում։ Թափվում է Բերինգի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը -19060000312120000012189
Հիդրոլոգիական ուսումնասիրությունների կոդը - 19.06.00.003
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սանովո

Սանովո (ռուս.՝ Саново), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 72 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վվեդենսկոե (գյուղ, Գատչինսկի շրջան)

Անվան այլ կիրառումների համար տե՛ս՝ ՎվեդենսկոեՎվեդենսկոե (ռուս.՝ Введенское), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եռսի

Անվան այլ կիրառումների համար տե՛ս՝ ԵռսիԵռսի (էստ․՝ Järsi), գյուղ Էստոնիայի Հարյումաա նահանգի Ռաասիկու շրջանում։
2011 թվականի տվյալներով գյուղում բնակվում էր 178 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ժողովածու (1691)

Ժողովածուն (1691), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1691 թվի տակ։ Ձեռագիրը գրվել է 1765 թվականին, Էջմիածնում (Բ)։ Ստացողը եղել է Խաչատուր Կ․ Պօլսեցին (Բ)։ Գրված է թղթի վրա, որը ունի 16, 5x10, 07 չափս։ Ձեռագիրը կազմված է 212 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարան՝ 1ա։


== Բովանդակություն ==
Դաւթի Վերլուծութիւն Ներածութեանն Պորփիւրի։ Ստորոգութիւնք արիստոտէլի։
Մեկնութիւնք Ստորոգութեանցն, Պերի արմենասին Արիստոտէլի։
Յաղադս բնութեան։
Արիստոտէլի Յաղադս աշխարհի, Յաղադս առաքինութեանց։
Գ յեղանակաւ Բ ինչ կամ բազում ինչ մի լինի։


== Ծանոթագրություններ ==
Քղիի գավառակ

Քղի, գավառակ Արևմտյան Հայաստանում, էրզրումի վիլայեթում։ Իր տարածքով համապատասխանում էր Չորրորդ Հայք աշխարհի Խորձյան գավառին։ Կենտրոնը Քղի գյուղաքաղաքն էր։


== Աշխարհագրություն ==
Քղին գտնվում էր Էրզրումի գավառի հարավարևմտյան ծայրամասում։ Այն արևելքից սահմանակից էր Խնուսի, հյուսիսից՝ Դերջանի, հյուսիս-արևմուտքից՝ Չարսանջակի, իսկ հարավից Ճապաղջրի գավառակների հետ։
Ուներ խիստ լեռնային տարածք, որը տեղ-տեղ անտառապատ էր։ Գավառակի արևմտյան մասում գտնվում է Քղիի ամենաբարձև Սուրբ Լույս լեռը, որն հասնում է մինչև Դերսիմի սահմաններին։ Լեռն հայտնի է իր քարայրներով։
Կար նաև հովտային տեղամասեր։ Ջրառատ էր։ Գավառակի միջով հոսում է Արածանի վտակ Քղի գետը։
Քղիի կենդանական աշխարհը հարուստ էր։


== Կլիմա ==
Կլիման առողջարար է։ Հայտնի էր երկարատև ձմեռներով։


== Պատմություն ==
Գավառակը բավականին տուժել է 1616 թվականի երկրաշարժի ժամանակ։ Զովել է 1700 մարդ։
XVII-XVIII դարերում եղել է գավառ։ Էրզրումի կազմի մեջ մտնելուց հետո դարձել է գավառակ։
1895 թվականի հոկտեմբերի 10-ին տեղի է ունեցել հայերի զանգվածային կոտորածներ։ Ավերվել են հայաբնակ գյուղերն ու եկեղեցիները։
1914 թվականին թուրքերը կոտորել են գավառակի և այստեղ ապաստան գտած հազարավոր հայերի։


== Բնակչություն ==
Ըստ Վ. Քինեի Քղին 1891 թվականին ուներ 41 225 բնակիչ, որից 12 040-ը՝ հայեր։ 1909 թվականին 50 հայաբնակ գյուղերում բնակվում էր 16 255 հայ բնակիչ։


== Տնտեսություն ==
Բնակչության հիմնական զբաղմունքը անասնապահություն, երկրագործություն, մեղվապահություն և արհեստներն էին։ Զբաղվում էին կաշեգործությամբ, գրուտագործությամբ և որմնդրությամբ։ Անտառներից հավաքում էին կաղին, ընկույզ, տանձ և այլ պտուղներ։
Գավառակում տարածում ուներ պանդխտությունը։ Միայն 1978 թվականին Պոլսում շուրջ 3000 պանդուխտներ կային։


== Օգտակար հանածոներ ==
Քղին ուներ աղի, արջասպի, արճճի, երկաթի և կավի հանքեր։


== Պատմամշակութային կառույցներ ==
Քղին հարուստ է պատմական հնություններով։ Դրանցից է Արտալես բերդը, որը Հուստիանոս կայսեր օրոք ամրացվեց և դարձվեց բյուզանդական դքսի ու կայազորի կայան։
Հայտնի կրոնական կառույցներից են Աստղաբերդ գյուղի մոտ գտնվող Ս. Կիրակոս և Սերկևիլ գյուղի մոտ գտնվող Ս. Փրկիչ վանքերը, Սուրբ Լույս լեռան քարայր ուխտատեղին։ Քղիի գավառակն ուներ 47 հայկական եկեղեցիներ։


== Կրթություն ==
XX դարի սկզբում Քղիի գավառակում գործում էր 27 հայկական դպրոց, որտեղ սովորում էին 1700 աշակերտ։


== Վարչական բաժանում ==
Քղին Առյուծ լեռով և Շեյթանդերեսի գետակով բաժանվում էր Ներքին և Վերին Քղի գավառամասերի։ XIX դարի վերջին և XX դարի սկզբին ուներ 15 գյուղախումբ։
1909 թվականին ուներ 206 գյուղ, որից 50-ը հայաբնակ էին։ Մյուս գյուղերում մեծ մասամբ բնակվում էին քրդեր, իսկ այնուհետև թուրքեր և այլազգիներ։
Մարդաշատ հայաբնակ գյուղերից էին Արեգ, Աստղաբերդ, Դարման, Խուբս, Ծերմակ, Հերտիֆ, Ճըպըռգեղ, Չան, Չանախչի, Չումախ, Սագաձոր, Սեղանք, Սերկևիլ և Օսնակ գյուղերը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Դևիդ Կոխ

Դևիդ Համիլթոն Կոխ (անգլ.՝ David Hamilton Koch, մայիսի 3, 1940(1940-05-03), Ուիչիտո, Կանզաս, ԱՄՆ - օգոստոսի 23, 2019(2019-08-23), Սաութհեմփթոն, Սաֆոլկ շրջան, Նյու Յորք, ԱՄՆ), ամերիկացի գործարար, մարդասեր, քաղաքական ակտիվիստ և ճարտարագետ-քիմիկոս։ 1970 թվականին միացավ ԱՄՆ-ում մասնավոր ընկերությունների մեջ 2-րդը համարվող Koch Industries ընտանեկան բիզնեսին։ 1979 թվականին դարձավ Koch Industries-ի Koch Engineering մասնաճյուղի նախագահը, իսկ 1983 թվականին եղբոր՝ Չարլզի հետ՝ Koch Industries-ի համասեփականատերը։ Այժմ զբաղեցնում է ընկերության գործադիր փոխնախագահի պաշտոնը։
Կոխն ազդեցիկ ազատական է։ 1980 թվականին ԱՄՆ փոխնախագահի թեկնածու էր Ազատական կուսակցությունից․ ֆինանսապես օգնեց նաև քարոզարշավին։ Հիմնադրել է «Ձայնեղ տնտեսության քաղաքացիներ» (անգլ.՝ Citizens for a Sound Economy) քաղաքական խումբը։ Նա և եղբայրը՝ Չարլզը, նվիրատվություններ են կատարել քաղաքական պաշտպանության խմբերի և գրեթե միշտ հանրապետական քաղաքական քարոզարշավներին։
Portfolio.com կայքը նրան բնութագրել է որպես «Ամերիկայի ամենաբարեհոգի, բայց ուշադրություն գրավել չցանկացող մարդասերներից մեկը»։ Կոխը բարեգործություններ է կատարել Լինքոլն Սենթրին, Սլոան Քեթերինգին, Նյու Յորքի եկեղեցական հիվանդանոցի վերարտադրողական առողջության կլինիկային և ԱՄՆ բնության պատմության թանգարանին։ Լինքոլն Սենթրում գտնվող Նյու Յորքի պետական թատրոնը, որը Նյու Յորքի բալետի տունն է համարվում, 2008 թվականից կրում է Դևիդ Կոխի անունը՝ այն բանից հետո, երբ Դևիդը 100 մլն ԱՄՆ դոլար նվիրաբերեց թատրոնի վերանորոգման համար։
2012 թվականի տվյալներով Կոխն ԱՄՆ-ի 4-րդ ամենահարուստ մարդն էր, իսկ 2013 թվականի տվյալներով՝ Նյու Յորքի ամենահարուստ մարդը։ 2014 թվականի տվյալներով՝ աշխարհի 9-րդ ամենահարուստ մարդն էր։
1991 թվականի USAir 1493 ավիավթարի վերապրողներից է։


== Ծանոթագրություններ ==


== Արտաքին հղումներ ==
Political contributions Archived 2010-11-03 at the Wayback Machine. from Influence Explorer at the Sunlight Foundation
Names in the News: David and Charles Koch Archived 2014-07-26 at the Wayback Machine. at FollowTheMoney.org
Collected news and commentary at The New York Times
Daniel Schulman (մայիսի 20, 2014)։ Sons of Wichita։ Grand Central Publishing։ ISBN 1455518735
Rosenrot (սինգլ)

Անվան այլ կիրառումների համար տե՛ս՝ Rosenrot (այլ կիրառումներ)Rosenrot (գերմ.՝ Անհավես), գերմանական Rammstein խմբի տասնիններորդ սինգլն է, և երկրորդը «Rosenrot» ալբոմից։ Թողարկվել է 2005 թ. դեկտեմբերի 16-ին Մոթոռ Մյուզիք լեյբլի կողմից։


== Երգացանկ ==
Rosenrot (Single Version) - 3։54
Rosenrot (The Tweaker Remix by Chris Vrenna) - 4։35
Rosenrot (Northern Lite Remix by Northern Lite) - 4։46
Rosenrot (3AM at Cosy Remix by Jagz Kooner) - 4։49


== Ծանուցումներ ==
Աշխարհի պետությունների դասակարգում

Աշխարհի պետությունների դասակարգում, աշխարհի պետությունների բաժանումն է որոշակի խմբերի՝ ըստ նրանց ընդհանուր հատկանիշների և տարբեր ցուցանիշների։ Դա արվում է պետություններն ավելի հեշտ ուսումնասիրելու նպատակով։ Դասակարգման ցուցանիշները բաժանվում են երկու խոշոր խմբերի՝ քանակական և որակական։ Քանակական ցուցանիշներն են․

պետության տարածքի մեծությունը
բնակչության թիվը։Որակական ցուցանիշներն են․

պետության կառավարման ձևը,
վարչատարածքային բաժանումը,
աշխարհագրական դիրքը,
սոցիալ-տնտեսական զարգացման մակարդակը,։


== Ծանոթագրություններ ==
Դալյուի

Դալյուի (ֆր.՝ Daluis), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Գրաս շրջանի Վանս կանտոնում։ Մինչև 2015 թվականի մարտը կոմունան վարչականորեն ընդգրկված էր Գիյոմ լուծարված կանտոնի կազմում (Գրաս շրջան)։
Կոմունայի տարածքը կազմում է 40.03 կմ², 2006 թվականին բնակչությունը կազմել է 120 մարդ աճի միտումով, 2012 թվականին՝ 152 մարդ, բնակչության խտությունը՝ 3.8 մարդ/կմ²։


== Բնակչություն ==
Կոմունայի բնակչությունը  2011 թվականին կազմել է 149 մարդ, 2012 թվականին՝ 152 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 81 բնակիչներից 47-ը եղել են տնտեսապես ակտիվ, 34-ը՝ ոչ ակտիվ (ակտիվության գործակիցը կազմել է 58.0 %, 1999 թվականին եղել է 60.0 %: Աշխատունակ տարիքի 47 ակտիվ բնակիչներից աշխատում էին 40-ը (24 տղամարդ և 16 կին), յոթը հաշվառված էին որպես գործազուրկ (երկու տղամարդ և 5 կին)։ Աշխատունակ տարիքի 34 ոչ ակտիվ բնակիչներից երկուսը եղել են աշակերտներ կամ ուսանողներ, 15-ը՝ թոշակառուներ, իսկ 17-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 62 հարկատու տնային տնտեսություններ, որտեղ ապրում էր 136 մարդ։ Մեկ հարկատուին բաժին ընկնող շահույթը կազմել է 13827.5 եվրո։


== Ծանոթագրություններ ==


== Արտաքին հղումներ ==
Դալյուի կոմունայի քաղաքապետարանի պաշտոնական կայք (ֆր.)
Իմենևո (գյուղ, Կրասնոարմեյսկի շրջան)

Իմենևո (ռուս.՝ Именево, չուվաշերեն՝ Именкасси), գյուղ Ռուսաստանի, Չուվաշիա հանրապետության Կրասնոարմեյսկի շրջանի կազմում։
Բնակչությունը վերջին հայտնի գրանցված տվյալներով կազմում էր 439 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կապույտ թռչուն (մուլտֆիլմ)

«Կապույտ թռչուն» (ռուս.՝ Синяя птица), 1970 թվականի խորհրդային լիամետրաժ մուլտիպլիկացիոն ֆիլմ։ Սատիրական հեքիաթ է Մորիս Մետերլինկի համանուն պիեսի մոտիվներով։ Էպիզոդների մի մասն ստեղծվել է ֆոտոկոլաժի տեխնիկայով ռեժիսոր և նկարիչ-մուլտիպլիկատոր Նատալիա Կոտովշչիկովայի (Գոլովանովա) կողմից։
Երաժշտական կոմպոզիցիան, որ ստեղծել է Գենադի Գլադկովը, կատարել են Կինեմատոգրաֆիայի պետական սիմֆոնիկ նվագախումբը Վլադիմիր Վասիլևի ղեկավարությամբ, Մոսկվայի պետական երգչախումբն ու «Спутник» մանկական երգչախումբը։


== Սյուժե ==
Ֆիլմի գործողություններն սկսվում են ժամանակակից ֆրանսիական կապիտալիստական քաղաքում։ Շուկայում ուտելիք որոնելիս տղան անապաստան շանը փրկում է դաժան վաճառողից։ Դրա փոխարեն մոտակայքով անցնող պառավ կինը, որ, ինչպես պարզվում է, փերի է, նրան նվիրում է Կապույտ թռչուն, որին չի կարելի վաճառել կամ գնել, բայց կարելի է նվիրել։ Տղան թռչունին թաքցնում է ձեղնահարկում՝ հին իրերի մեջ, որպեսզի հետո ցույց տա իր կրտսեր քրոջը։
Գիշերը բարձրանալով ձեղնահարկ՝ քույրն ու եղբայրն այնտեղ հանդիպում են վաղուց մահացած իրենց տատին ու պապին, որոնք բացատրում են, որ Կապույտ թռչունի մեջ ամփոփված է երջանկությունը բոլորի համար, այդ պատճառով էլ նա պետք է լինի ազատության մեջ։ Նրան բաց թողնել չի հաջողվում, որովհետև վանդակը գողացել էր կասկածելի կատուն։ Շան հետ միասին երեխաները գնում են որոնելու Կապույտ թռչունին։ Նրանք հանդիպում են հարուստին, որը նույնպես փնտրում է Կապույտ թռչունին, որպեսզի նրանով կերակրի իր կողմից աճեցվող նոր պատերազմը և նվաճի աշխարհը։
Հարուստը փորձում է երեխաներին կերակրել տարբեր նրբահամ ուտելիքներով, որպեսզի նրանք մոռանան Կապույտ թռչունի մասին, բայց Փերին նրանց չի թողնում գայթակղվել և նրանց որպես օգնություն տալիս է մարդու հավերժական ուղեկիցներին՝ Կրակ, Ջուր և Հաց։ Պարզվում է, որ կատուն Կապույտ թռչունին գողացել է իր տիրուհու՝ Գիշերվա հանձնարարությամբ, որը մտադիր է վաճառել այն հարուստին։ Ապա Կրակն այրում է Գիշերվան, կատուն խեղդվում է Ջրում, իսկ տղան Կապույտ թռչունին գողանում է հարուստից, բայց հետապնդման ընթացքում նրա հետ միասին ընկնում է ժամացույցով աշտարակից։
Բացվում է առավոտը։ Տղան արթնանում է իր փոքրիկ բնակարանում, և պարզվում է, որ այդ ամենը երազ է եղել։ Քրոջ հետ միասին նա բարձրանում է ձեղնահարկ և ազատ արձակում Կապույտ թռչունին։


== Ստեղծողներ ==


== Արտաքդրություն ==
Մուլտֆիլմում օգտագործվել է ֆոտոկոլաժը՝ որպես տեխնոլոգիական նորարարություն ֆոների պատրաստման համար։


== Ծանոթագրություններ ==


== Արտաքին հղումներ ==
Мультфильм на сайте kino1000.ru(չաշխատող հղում)
«Կապույտ թռչուն» մուլտֆիլմը «Անիմատոր.ռու» կայքում
«Կապույտ թռչուն»(անգլ.) ֆիլմը Internet Movie Database կայքում
Յան Գայլիտ

Յան Գայլիտ (ռուս.՝ Ян Петро́вич Га́йлит, մայիսի 25, 1894(1894-05-25), Վալմիերա, Լիֆլանդիայի նահանգ, Ռուսական կայսրություն - օգոստոսի 1, 1938(1938-08-01), Մոսկվա, ԽՍՀՄ), խորհրդային ռազմական գործիչ, կորպուսի հրամանատար։


== Կենսագրություն ==
Յան Գայլիտը ծնվել է 1894 թվականին Վալմիերա քաղաքում։ Աշխատել է որպես բատրակ։ 1915 թվականին զորակոչվել է բանակ։ 1916 թվականին ավարտել է պրապորչիկների դպրոցը։ Առաջին համաշխարհային պատերազմի մասնակից է, ենթապորուչիկ։ 1918 թվականին ընդունվել է ԽՄԿԿ շարքերը, 1918 թվականի մարտից` Բանվորա-գյուղացիական Կարմիր բանակի։ 1918 թվականի մայիսի 1-ին եղել է Լատիշական ռազմական ջոկատի հրամանատար, 1918 թվականի հունիսին` Արևելյան ռազմաճակատի Պենզայի զորախմբի հրամանատար, 1918 թվականի հուլիսի 6-ից 23-ը Պենզայի դիվիզիայի հրամանատար, 1918 թվականի նոյեմբերից` 2-րդ հրաձգային բրիգադայի շտաբի պետ, 1919 թվականի հունվարից՝ 26-րդ հրաձգային դիվիզիայի 1-ին հրաձգային բրիգադայի հրամանատար, 1919 թվականի մարտի 26-ից մինչև ապրիլի 16-ը և 1919 թվականի նոյեմբերի 25-ից մինչև 1921 թվականի հոկտեմբերի 26-ը` 26-րդ հրաձգային դիվիզիայի հրամանատար, 1933-1937 թվականներին` Սիբիրյան ռազմական օկրուգի զորքերի հրամանատար, 1936 թվականից ԽՍՀՄ պաշտպանության ժողկոմին կից Ռազմական խորհրդի անդամ։ 1937 թվականի մարտի 14-ից փոխադրվում է Ուրալյան ռազմական օկրուգի զորքերի հրամանատարի պաշտոնին։ 1937 թվականի օգոստոսի 15-ից ձերբակալվում է։ 1938 թվականի օգոստոսի 1-ին ԽՍՀՄ Գերագույն դատարանի Ռազմական կոլեգիայի որոշմամբ` լրտեսության և հակահեղափոխական կազմակերպություններին մասնակցելու համար դատապարտվում է մահապատժի։ Նույն օրն էլ գնդակահարվում է։ 1956 թվականի նոյեմբերի 28-ին արդարացվել է։


== Պարգևներ ==
Կարմիր դրոշի շքանշան (1920)


== Գրականություն ==
Коллектив авторов, главный редактор С. С. Хромов. Гражданская война и военная интервенция в СССР. - М.: Советская Энциклопедия, 1983. - 139 с.
Черушев Н. С., Черушев Ю. Н. Расстрелянная элита РККА (командармы 1-го и 2-го рангов, комкоры, комдивы и им равные): 1937-1941. Биографический словарь. - М.: Кучково поле; Мегаполис, 2012. - С. 66-67. - 496 с. - 2000 экз. - ISBN 978-5-9950-0217-8.


== Ծանոթագրություններ ==
Օկինոշիմա (կղզի)

Օկինոշիմա կղզի (ճապ.՝ 沖ノ島), կղզի Ճապոնական ծովում։ Պատկանում է Ճապոնիային և հանդիսանում է Ֆուկուոկա պրեֆեկտուրայի Մունակատա քաղաքի մի մասը։ Տեղակայված է Կորեական նեղուցում՝ ճապոնական Ցուսիմա և Օսիմա կղզիների միջև։ Ընդհանուր մակերեսը կազմում է 0.97 կմ²։ Ծովի մակարդակից առավելագույն բարձրությունը կազմում է 244 մետր։ Կղզու բնակչությունը կազմված է մեկ մարդուց՝ տաճարի պահապանից։


== Օկիցու գու տաճար ==

Բնիկները կղզին սրբազան են համարում։ Սինտոիստների հավատալիքների համաձայն՝ ամբողջ կղզին ծովագնացների հովանավոր-աստվածուհի Տագորի Հիմե նո կամիի մարմնավորումն է։ Օկինոշիման մտնում է Մունակաթա թայսյայի սրբավայրերի համալիրի կազմում։
Կղզու հարավարևմտյան հատվածում տեղակայված է Օկիցու գու տաճարը։ Տաճարը հիմնադրվել է 17-րդ դարի կեսերին՝ Կորեական թերակղզու և Ճապոնական կղզեխմբի միջև, որտեղով անցնում էին առևտրական աշխույժ ուղիներ։ Կղզում աղոթել են նավաստիների համար և աստվածուհուն նվերներ բերել փրկության համար։
1932 թվականին տեղի ունեցած վերակառուցումից հետո տաճարը գրեթե անփոփոխ է մնացել, ինչպես և աստվածուհուն նվիրված ծեսերը։ Փորձագետները նշում են, որ դա հանդիսանում է երկրի ամենահին և ամենաքիչ այցելվող սրբավայրերից մեկը։
Մաքրման ծիսակատարությունից հետո կղզի թույլատրվում է այցելել միայն ուխտավոր տղամարդկանց (տարվա ընթացքում ոչ ավելի քան 200 մարդ մեկ անգամ)։ Դա տեղի է ունենում տարվա որոշակի օրը, սովորաբար մայիսի 27-ը՝ ռուս-ճապոնական պատերազմ ընթացքում Ցուսիմայի ճակատամարտում զոհված նավաստիների հիշատակի օրը։ Հավանաբար, կանանց կողմից կղզի այցելելու արգելքը կապված է գենդերային սահմանափակումների հետ, որոնք եղել են Ճապոնիայում մինչև 1872 թվականը։
2017 թվականի հուլիսի 9-ին Օկինոսիման ընդգրկվել է Ճապոնիայում ՅՈՒՆԵՍԿՕ-ի Համաշխարհային ժառանգության օբյեկտների ցանկում։


== Ծանոթագրություններ ==


== Արտաքին հղումներ ==
http://www.okinoshima-heritage.jp/en/protect/heritage#kini-area Archived 2020-06-10 at the Wayback Machine.
https://meduza.io/feature/2017/07/10/v-spisok-yunesko-vklyuchili-ostrov-boginyu-v-yaponii-tuda-puskayut-tolko-muzhchin-i-chto-oni-tam-delayut-tochno-nikto-ne-znaet
https://www.theguardian.com/world/2017/jul/10/japanese-sacred-island-where-women-are-banned-gets-unesco-world-heritage-listing
Ողկուզապտեր

Ողկուզապտեր (լատ.՝ Botrychium), բոտրիխիում, իժալեզվազգիների ընտանիքի բազմամյա կոճղարմատավոր խոտաբույսերի ցեղ։ Հայտնի է մոտ 36 տեսակ։


== Հայաստանում ==
Հայաստանում՝ 1 տեսակ՝

Ողկուզապտեր կիասլուսնաձեվ (Botrychium lunaria)։Հանդիպում է Սյունիքի մարզում (Խուստուփ և Արամազդ լեռների վրա), աճում է ալպյան գոտու ճմակալած մարգագետիններում ու մամռապատ խոնավ վայրերում (3000-3200 մ բարձրություններում)։
Գրանցված է Հայաստանի Կարմիր գրքում։


== Կենսաբանական նկարագիր ==
Ցողունը կարճ է, բարձրությունը՝ 5-20 սմ։ Տերևը բաժանվում է երկու մասի, ստորինը դեղնականաչավուն է, փետրաբաժան, անպտուղ, վերինը՝ երկար ոտիկով, փետրաբաժան կամ կրկնակի փետրաբաժան, սպորակիր։ Սպորանգիումները կլորավուն են, երկշարք դասավորված, հասունանալուց բացվում են լայնակի ճեղքերով։


== Անվանում ==
հուն․՝ βότριχιων-ից (botrihion), փոփոխվելով βότρυς-ի (botrus) այսինքն, վրձին կամ փունջ։


== Ծանոթագրություններ ==


== Գրականություն ==
Губанов, И. А. и др. Иллюстрированный определитель растений Средней России. — М.։ Т-во науч. изд. КМК, Ин-т технол. исследований, 2002. — Т. 1։ Папоротники, хвощи, плауны, голосеменные, покрытосеменные (однодольные). — С. 72, 95—98. — ISBN 8-87317-091-6.


== Արտաքին հղումներ ==
Botrychium in Flora of North America (incl. Botrypus)
Գորգո

Գորգո, գյուղ Արևմտյան Հայաստանում, Էրզրումի վիլայեթի Խամուրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կիպրական կատու

Կիպրական կատու, ընտանի կատուների ցեղատեսակ, որը հանդիպում է Կիպրոսի Հանրապետության տարածքում։ Կատուները բերվել են Պաղեստինից և Եգիպտոսից, Հելենա կայսրուհու պատվերով, որպեսզի կղզին մաքրվի օձերից և այլ վնասատուներից։ Այն սելեկցիոների և պաշտոնական կազմկակերպությունների կողմից չի ճանաչվում որպես առանձին տեսակ։ Յորգոս Սեֆերիսը գրել է կատվի այս տեսակի մասին իր "The Cats of St. Nicholas" գրքում, որը հունարենից անգլերեն է թարգմանվել 1955 թ. Եդմունդ Քելիի և Ֆիլիպ Շերարդի օգնությամբ։ Կատվի այս տեսակը հարմարեցված է Կիպրոսյան կլիմային։ Կատուներին կարելի հանդիպել մայրաքաղաք Նիկոսիա, Լարնակա, Լիմասոլ և Պաֆոս քաղաքներում և դրանց հարակից գյուղերում։ Այս ընթացքում կատուների կեսից ավելին դարձել են վայրի։


== Ծանոթագրություններ ==
Բոլշոե Նագատկինո

Բոլշոե Նագատկինո (ռուս.՝ Большое Нагаткино), գյուղ Ռուսաստանի Ուլյանովսկի մարզի Ցիլնինսկի շրջանի կազմում։
Բնակչությունը 2010 թվականին գրանցված տվյալներով կազմում էր 7250 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ՀՊՃՀ Մաթեմատիկայի դեպարտամենտ

ՀՊՃՀ-ի Մաթեմատիկայի ֆակուլտետը ստեղծվել է 1992 թ. համալսարանում գործող բարձրագույն մաթեմատիկայի երեք ամբիոնների միավորմամբ։ Ստեղծման օրվանից ֆակուլտետի դեկանն է ՀՀ ԳԱԱ ակադեմիկոս Վանիկ Զաքարյանը։


== Ընդհանուր տեղեկատվություն ==
Ֆակուլտետն ունի 2 ամբիոն՝ ընդհանուր մաթեմատիկական կրթության և մասնագիտական մաթեմատիկական կրթության, որտեղ դասավանդում են 7 պրոֆեսոր, 38 դոցենտ, 16 ասիստենտ և դասախոս։ Ֆակուլտետի 61 դասախոսներից 48-ը (79%) ունեն գիտական աստիճան։ Կրթական 3 ծրագրերի 1 մասնագիտությամբ ֆակուլտետում սովորում են 110 ուսանող, 30 մագիստրանտ, 3 ասպիրանտ։
Ֆակուլտետի գիտահետազոտական աշխատանքների հիմնական ուղղություններն են՝ Մասնակի ածանցյալներով դիֆերենցիալ հավասարումները և դրանց կիրառությունը էլեկտրադինամիկայում, եզրային խնդիրներ անալիտիկ ֆունկցիաների դասերում և դրանց կիրառությունը էլիպտիկ հավասարումների եզրային խնդիրներում, դիսկրետ սխեմաների հանրահաշվական նկարագրությունը և դրա կիրառումն ավտոմատացված նախագծման մեջ։


== Արտաքին հղումներ ==
Հայաստանի պետական ճարտարագիտական համալսարանի կայք էջը Archived 2011-10-04 at the Wayback Machine.